У Вікіпедыі ёсць артыкулы пра іншых асоб з прозвішчам Цэйтлін.
**Анатоль Зусевіч Цэйтлін** (нар. 11 кастрычніка 1948. г. Алматы, Казахстан) — беларускі архітэктар.

Біяграфія
---------

Скончыў у 1967 годзе Мінскі будаўнічы тэхнікум. У 1966—1967 гадах працаваў тэхнікам-архітэктарам у інстытуце «Мінскпраект», у 1967—1977 гадах архітэктар, кіраўнік групы ў інстытуце «Ваенпраект». У 1973 годзе скончыў БПІ па спецыяльнасці «Архітэктура». У 1977—1996 гадах ГАП, начальнік архітэктурна-канструктарскага аддзела ў інстытуце «Мінскграмадзянпраект»; у 1996—2003 гадах дырэктар «Творчай майстэрні архітэктара Цэйтліна А. З.». З 2003 года дырэктар і галоўны архітэктар праектаў ТАА «Творчая майстэрня-7»

Член Беларускага саюза архітэктараў з 1977 года.

Творчасць
---------

Займаецца праектаваннем шматфункцыянальных комплексаў, будынкаў банкаў, офісаў, крам, выставачных цэнтраў, жылых будынкаў і комплексаў. За час архітэктурнай дзейнасці стварыў больш 100 праектаў, звыш 40 з якіх рэалізаваны, у т.л. па-за межамі Беларусі.

Вакзал у Салігорску
Факультэт міжнародных адносін БДУ
Бізнес-цэнтр «Тытан» 
Асноўныя працы: 12-павярховы жылы дом на рагу вул. Варвашэні і вул. Горкага (1979); 7- і 12-павярховыя жылыя дамы ў квартале вул. Першамайскай і вул. Пуліхава (1981); стаматалагічная паліклініка па вул. Варанянскага (1983); 12-13-павярховыя жылыя дамы па вул. Варанянскага (1986); аўтачыгуначны вакзал у Салігорску (1986) і Смаргоні (1987). гандлёвы цэнтр «Ракаўскі кірмаш» (1999—2000, будаўніцтва ў 2001—2002; сааўтар Л. Р. Будзеўская); адміністрацыйна-гандлёвы будынак з убудавана-прыбудаванай гараж-стаянкай па пр. Дзяржынскага (2010—2011, будаўніцтва ў 2012—2013; П. А. Ельяшэвіч, А. М. Пікус); рэканструкцыя фізічнага факультэта БДУ (1997—1998, будаўніцтва ў 1999—2000); рэканструкцыя юрыдычнага факультэта БДУ (1999—2000, будаўніцтва ў 2001—2002); факультэт міжнародных адносін БДУ (2005—2006, будаўніцтва ў 2008—2012; сааўтар Д. Сідзельнікаў); бізнес-цэнтр з паркінгам «Тытан» (2005—2012, будаўніцтва ў 2006-14; сааўтары В. М. Батузава, А. М. Пікус, П. Разанцаў, Т. А. Піскун); шматкватэрны жылы дом з памяшканнямі грамадскага прызначэння і гаражом на 12 машына-месцаў па вул. Дзімітрава (2001—2002, будаўніцтва ў 2003—2004; сааўтары Т. А. Піскун, Д. Сідзельнікаў); шматпавярховы жылы дом па вул. Прытыцкага (2004—2005, будаўніцтва ў 2006-08; сааўтар  Шуруха); шматпавярховы жылы дом па вул. Прытыцкага (2009); будынак філіяла «Прыёрбанк» па пр. Пераможцаў (2006—2008, будаўніцтва ў 2009—2010; сааўтар В. М. Батузава); гандлёва-забаўляльны цэнтр з адміністрацыйным блокам па вул. Кульман (2009; А. А. Афанасьеў, К. Крышчановіч); адміністрацыйны цэнтр з памяшканнямі грамадскага прызначэння і падземным гаражом-стаянкай па пр. Пераможцаў, 89 (2006—2007, будаўніцтва ў 2008—2009; сааўтар  Вісловіч); комплекс шматпавярховых жылых дамоў у раёне вул. Някрасава — М. Багдановіча (2004—2011, будаўніцтва ў 2005—2014; сааўтары П. А. Ельяшэвіч, А. М. Пікус,  Шуруха); жылы комплекс у мікрараёне «Лебядзіны» памі вул. Ціміразева і в. Ржавец (адміністрацыйны корпус, жылыя дамы) (2010, будаўніцтва ў 2011; сааўтары А. А. Афанасьеў,  Вісловіч, Д. Мічыч, П. А. Ельяшэвіч, А. М. Пікус, П. Разанцаў,  Разанцава); шматфункцыянальны гандлёва-забаўляльны комплекс з гасцініцай, офіснымі памяшканнямі (EPAM), фізкультурна-аздараўленчым цэнтрам, спартыўнай залай, падземнымі і наземным паркінгам і прыбудовай да Лядовага палаца па вул. Прытыцкага (2010; сааўтары А. А. Афанасьеў, С. А. Варанцоў, А. М. Пікус, Я. А. Палітыка, П. Разанцаў); тэхнічны цэнтр нацыянальных зборных каманд Рэспублікі Беларусь па футболе (2012; А. М. Пікус, Я. А. Палітыка, П. Разанцаў); адміністрацыйны будынак на месцы знесенага па вул. Антонаўская, 2а (2010—2011, будаўніцтва ў 2011—2013); гасцініца «Mercury» па вул. Зыбіцкай у г. Мінску (2014; сааўтар А. М. Пікус); Пасольства Рэспублікі Казахстан у Рэспубліцы Беларусь (2014; сааўтары А. А. Афанасьеў, А. М. Пікус,  Пятроў); культурны цэнтр са шматканальнай студыяй гуказапісу сусветнага ўзроўню па вул. Камуністычнай, 24 (2016; сааўтар  Лукашэвіч, П. Разанцаў).

Браў удзел у распрацоўках шэрагу архітэктурных праектаў, праектаў рэканструкцыі і рэстаўрацыі архітэктурных помнікаў Беларусі. З’яўляецца навуковым кіраўніком па рэканструкцыі будынкаў БДУ.

Аўтар шэрагу артыкулаў у вядучых архітэктурных часопісах Беларусі.

Узнагароды
----------

Ганараваны дыпламамі Саюза архітэктараў Беларусі.

Зноскі
------

1. ↑  Торговый центр «Раковский Кирмаш» по ул. Д.Мартинкевича. г. Минск
2. 1 2 3  Цейтлин Анатолий Зусевич // Кто есть Кто в Республике Беларусь. Архитекторы Беларуси. / Редакционный совет: И. В. Чекалов (пред.) и др. — Минск: Энциклопедикс, 2014. — 140 с. — ISBN 978-985-7090-29-7. (руск.)
3. ↑  Административное здание по пр. Дзержинского. г. Минск
4. ↑  Факультет международных отношений БГУ. г. Минск
5. ↑  Торгово-развлекательный комплекс
6. ↑  Многоквартирный жилой дом с помещениями общественного назначения и гаражом на 12 машино-мест по ул. Димитрова. г. Минск
7. ↑  Многоэтажный жилой дом по ул. Притыцкого. г. Минск
8. ↑  Жилой дом по ул. Притыцкого. г. Минск
9. ↑  Здание филиала «Приорбанка» по пр. Победителей. г. Минск
10. ↑  Торгово-развлекательный центр с административным блоком по ул. Кульман. г. Минск
11. ↑  Административный центр с помещениями общественного назначения и подземным гаражом-стоянкой по пр. Победителей, 89, в г. Минске
12. ↑  Многоэтажные жилые дома со встроенными административными и торговыми помещениями по ул. Богдановича. г. Минск
13. ↑  Жилой комплекс в микрорайоне 'Лебяжий' в г. Минске
14. ↑  Многофункциональный торгово-развлекательный комплекс с гостиницей, офисными помещенгиями, физкультурно-оздоровительным центром, спортивным залом, подземными и наземным паркингом и пристройкой к Ледовому Дворцу по ул. Притыцкого в г. Минске
15. ↑  Технический центр национальных сборных команд Республики Беларусь по футболу
16. ↑  Гостиница 'Mercury' по ул. Зыбицкая в г. Минске
17. ↑  Посольство Республики Казахстан в Республике Беларусь
18. ↑  Культурный центр с многоканальной студией звукозаписи мирового уровня по ул. Коммунистической, 24

Літаратура
----------

* Цейтлин Анатолий Зусевич // Кто есть Кто в Республике Беларусь. Архитекторы Беларуси. / Редакционный совет: И. В. Чекалов (пред.) и др. — Минск: Энциклопедикс, 2014. — 140 с. — ISBN 978-985-7090-29-7. (руск.)
* Цейтлин Анатолий Зусевич // Архитекторы Советской Белоруссии: Биогр. справочник / Союз архитекторов БССР; Сост. В. И. Аникин и др.. — Мн.: Беларусь, 1991. — 262 с. — ISBN 5-338-00611-1. (руск.)